
REPUBLIKA HRVATSKA
PRIMORSKO-GORANSKA ŽUPANIJA 
OPĆINA MALINSKA-DUBAŠNICA 
JEDINSTVENI UPRAVNI ODJEL

KLASA: 402-01/18-01/1
URBROJ: 2142/05-04-01/4-18-1
Malinska, 02. siječnja 2018.

Temeljem odredbi Pravilnika o financiranju javnih potreba, KLASA: 400-01/15-01/3, URBROJ: 2142/05-04-01/2-15-1, od 30.12.2015. Jedinstveni upravni odjel Općine Malinska - Dubašnica, dana 02. siječnja 2018. godine, objavljuje
Javni natječaj za financiranje programa i projekata od interesa za opće dobro koje provode udruge
(1) Općina Malinska-Dubašnica poziva udruge da se prijave na financijsku podršku programima i projektima od interesa za opće dobro. Temeljem članka 1. stavka 2. Pravilnika o financiranju javnih potreba Općine Malinska-Dubašnica sve odredbe ovog Javnog natječaja koje se odnose na udruge, na odgovarajući se način primjenjuju i u odnosu na druge organizacije civilnog društva, kada su one, u skladu s uvjetima javnog natječaja, prihvatljivi prijavitelji, odnosno partneri.
(2) Udruge sukladno ovom Natječaju mogu prijaviti program i/ili projekt za sljedeća prioritetna područja: 
· Prioritetno područje 1 – Potpora udrugama u poljoprivredi:
a) Poticanje i unapređenje uzgoja i zaštite autohtonih poljoprivrednih i životinjskih vrsta te prerada, proizvodnja i plasman finalnih autohtonih proizvoda 
b) Promidžba lovstva kao organizirane djelatnosti na principima očuvanja i zaštite okoliša, te poštivanja prirodnih i društvenih pravila

· Prioritetno područje 2 – Socijalna skrb: Humanitarno-socijalni rad:
a) Pružanje psihosocijalne i fizičke podrške i rad s oboljelim osobama, osobama s invaliditetom i njihovim obiteljima 
b) Rad sa socijalno ugroženim osobama 
c) Organizacija i provođenje humanitarno socijalnih aktivnosti
d) Rad na području suzbijanja širenja bolesti ovisnosti kod djece i mladih te na području prevencije i resocijalizacije, odnosno psihosocijalne rehabilitacije ovisnika
e) Zaštita i promocija ljudskih prava

· Prioritetno područje 3 – Promicanje kulture:
a) Očuvanje nematerijalne baštine: jezika, folklora, tradicionalne glazbe (napjevi i svirka), narodne nošnje i običaja 
b) Provođenje i organiziranje raznih programa glazbenog, scenskog, likovnog i plesnog stvaralaštva i izričaja 
c) Znanstveno-istraživački rad i izdavaštvo u područjima kulturno-povijesnog naslijeđa
d) Izdavačka djelatnost literarnog, glazbenog i scenskog izričaja 
e) Organizacija i sudjelovanje na kulturno umjetničkim i zabavnim manifestacijama

· Prioritetno područje 4 – Razvoj sporta i rekreacije:
a) Poticanje i promicanje sporta, osobito sporta djece i mladeži,
b) Osiguravanje uvjeta za provođenje treninga, natjecanja, te opću i posebnu zdravstvenu zaštitu sportaša, 
c) Vođenje i organizacija sportskih natjecanja
d) Postizanje vrhunskih sportskih uspjeha
e) Sportsko-rekreacijske aktivnosti građana, kao i druge sportske aktivnosti koje su u funkciji unapređenja i čuvanja zdravlja i podizanja psihofizičke sposobnosti građana, 
f) Tjelesna kultura i sportske aktivnosti invalida i drugih osoba oštećena zdravlja, 
g) Stručni rad u sportu, obrazovna i informacijska djelatnost u sportu. 

· Prioritetno područje 5 – Razvoj civilnog društva:
a) Promicanje ljudskih prava i vrijednosti, solidarnosti, tolerancije i uvažavanja, aktivnog sudjelovanja, društvene kohezije, socijalne održivosti, ekološke održivosti te miroljubivosti
b) Okupljanje članova sa svrhom unapređenja kvalitete života te kvalitetnog i organiziranog provođenja slobodnog vremena
c) Promicanje religijske kulture
d) Rad na očuvanju i zaštiti okoliša i životinja

(3) Ukupno planirana vrijednost Natječaja je 1.428.000,00 kuna:
	I. 
	Prioritetno područje 1:
	60.000,00

	II. 
	Prioritetno područje 2:
	58.000,00

	III. 
	Prioritetno područje 3:
	290.000,00 

	IV. 
	Prioritetno područje 4:
	800.000,00

	V. 
	Prioritetno područje 5:
	220.000,00



(4) Najmanji i najveći iznosi financijskih sredstava koji se mogu prijaviti i ugovoriti po pojedinom programu ili projektu po pojedinim prioritetnim područjima su:
	
	Najmanji iznos
	Najveći iznos

	Prioritetno područje 1:
	1.000,00
	40.000,00

	Prioritetno područje 2:
	1.000,00
	20.000,00

	Prioritetno područje 3:
	1.000,00
	180.000,00

	Prioritetno područje 4:
	1.000,00
	[bookmark: _GoBack]250.000,00

	Prioritetno područje 5:
	1.000,00
	60.000,00



(5) Rok za dostavu prijave na natječaj je petak 02. veljače 2018. godine u 12:00 sati bez obzira na način dostave.	
(6) Svaka udruga može prijaviti i ugovoriti najviše jedan program i dva projekta u okviru ovog Natječaja. Ista udruga može biti partner na više projekata unutar prioritetnih područja Natječaja. Udruga može prijaviti program samo ako ima članove s prebivalištem na području Općine Malinska-Dubašnica.
(7) Prijavu programa ili projekta na Natječaj može podnijeti udruga koja je upisana u Registar udruga, koja je programski usmjerena na rad u navedenim prioritetnim područjima, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema davatelju financijskih sredstava te svim drugim davateljima financijskih sredstava iz javnih izvora te koja ispunjava sve uvjete propisane Pravilnikom o financiranju javnih potreba Općine Malinska-Dubašnica i Uputom za prijavitelje. 
(8) Prije potpisa ugovora udruga će morati priložiti dokaze da se protiv odgovorne osobe u udruzi i voditelja programa ili projekta ne vodi kazneni postupak, te da udruga ima podmirene sve doprinose i plaćen porez.
(9) Kako se može ostvariti prednost u financiranju programa ili projekta i tko nema pravo prijave na Javni natječaj detaljno je opisano u Uputama za prijavitelje, kao i postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Natječaja.
(10) Prijedlozi programa ili projekata dostavljaju se isključivo na propisanim obrascima, koji su zajedno s Uputama za prijavitelje, dostupni na web portalu Općine Malinska – Dubašnica.
(11) Obvezne obrasce i propisanu dokumentaciju potrebno je poslati u papirnatom (jedan izvornik) i elektroničkom obliku (na CD-u ili e-mailom). Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije. Prijava u elektroničkom obliku (na CD-u ili e-mailom) sadržajno mora biti identična onoj u papirnatom obliku.
(12) Izvornik prijave se šalje preporučeno poštom, kurirom ili osobno (predaja u urudžbenom uredu). Na vanjskom dijelu omotnice potrebno je istaknuti naziv natječaja: Javni natječaj za financiranje programa i projekata od interesa za opće dobro koje provode udruge, zajedno s punim nazivom i adresom prijavitelja te napomenom ''Ne otvarati''.
(13) Prijave se šalju na sljedeću adresu:
Općina Malinska-Dubašnica
Lina Bolmarčića 22
51511 Malinska

i e-mailom na adresu: natasa.badurina@malinska.hr

(14) Razmatrat će se samo programi ili projekti koji su pravodobno prijavljeni, te koji u cijelosti zadovoljavaju propisane uvjete Javnog natječaja.
(15) Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: natasa.badurina@malinska.hr.

